《奎章阁有灵壁石奇绝名世御书其上曰奎章玄玉有敕命臣集赋诗臣再拜稽首而献诗曰》
宋代·虞集

《禹贡》收浮自，尧阶望矞云。自天承雨露，拔地起絪缊。

击拊自音合，衡从玉兆分。巨鳌三岛力，威凤九苞文。

辨位资乾坎，为山填幅员。固知兴宝藏，不假运神斤。

书帙侵春润，香炉借宿薰。烟光晴冉冉，波影昼沄沄。

融结由元化，登崇荷圣君。瑞于龟出洛，重若鼎来汾。

柱立尊皇极，磐安广帝勋。讵云陈秘玩，因愿献前闻。

作者简介：虞集（1272～1348）元代著名学者、诗人。字伯生，号道园，人称邵庵先生。少受家学，尝从吴澄游。成宗大德初，以荐授大都路儒学教授，李国子助教、博士。仁宗时，迁集贤修撰，除翰林待制。文宗即位，累除奎章阁侍书学士。领修《经世大典》，著有《道园学古录》、《道园遗稿》。虞集素负文名，与揭傒斯、柳贯、黄溍并称“元儒四家”；诗与揭傒斯、范梈、杨载齐名，人称“元诗四家”。